Contractul de 6 milioane de euro pe care Cristiano Ronaldo l-a refuzat.
Cristiano Ronaldo a refuzat un contract de 6 milioane de euro. Banii erau pentru un contract care îl făcea pe portughez imaginea turismului din Arabia Saudită.
Ai refuza vreodată 6 milioane de euro, indiferent de avere? Cristiano Ronaldo tocmai a făcut asta. Banii erau pentru un contract care îl făcea pe portughez imaginea turismului din Arabia Saudită.Statul arab are o imagine foarte proastă când vine vorba despre drepturile omului. Uciderea jurnalistului Jamal Khashoggi şi raidurile aeriene din Yemen sunt doar câteva exemple. În tentativa lor de a-şi repara imaginea, autorităţile saudite le-au propus lui Ronaldo şi Messi să devină imaginea turismului.Ronaldo a refuzat, iar Messi nu a dat încă niciun răspuns. Arabia Saudită foloseşte sportul ca un mijloc de a se promova. Anul trecut, Supercupa Spaniei s-a disputant la Jeddah.Saudiţii au semnat un contract pe trei ani cu Federaţia spaniolă, în valoare de 115 milioane de euro.